ISO 3166
ISO 3166 ir ISO standarts, kuru publicējusi Starptautiskā standartizācijas organizācija (ISO), lai definētu kodus valstīm, atkarīgajām teritorijām, kā arī valstu administratīvajiem iedalījumiem. Standarta pilnais nosaukums ir Valstu un to administratīvi teritoriālā iedalījuma vienību nosaukumu kodi (angļu: Codes for the representation of names of countries and their subdivisions). ISO 3166 standartam ir trīs daļas. Tās ir šādas: ISO 3166-1 (valstu kodi), ISO 3166-2 (valstu administratīvā iedalījuma kodi), ISO 3166-3 (bijušo valstu un valstu nosaukumu kodi).